钦定古今图书集成/明伦汇编/家范典/第077卷 > 《侄安节远来夜坐三首》前人
## 钦定古今图书集成/明伦汇编/家范典/第077卷 > 《侄安节远来夜坐三首》前人

南来不觉岁峥嵘，坐拨寒灰听雨声。遮眼文书元不
读，伴人灯火亦多惰。嗟予潦倒无归日，令汝蹉跎已
半生。免使韩公悲世事，白头还对《短长檠》。

“心衰面改瘦峥嵘，相见惟应识旧声。”永夜思家在何
处，残年知汝远来情。畏人默坐成痴钝，问旧惊呼半
死生。梦断酒醒山雨绝，笑看饥鼠上灯檠。

落第汝为中酒味，吟诗我作“忍饥声。”便思绝粒真亡
策，苦说归田似不情。腰下牛闲方解佩，洲中奴长足
为生。大弨一弛何缘彀，已觉翻翻不受檠。